62020TO0419(01)_INF
Rješenje Općeg suda (osmo prošireno vijeće) od 14. svibnja 2025. – Deutsche Kreditbank/SRB (Ex ante doprinosi za 2020.)
(predmet T-419/20)
„Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Jedinstveni fond za sanaciju (SRF) – Odluka SRB-a o izračunu ex ante doprinosâ za 2020. – Članak 70. stavak 2. Uredbe (EU) br. 806/2014 – Očito osnovana tužba – Vremensko ograničenje učinaka rješenja”
1.
Sudski postupak – Tužbeni zahtjev – Prilagodba tijekom postupka – Odluka kojom se tijekom postupka mijenja pobijana odluka – Prilagodba prvotnih zahtjeva i razloga – Dopuštenost – Pretpostavke
(Poslovnik Općeg suda, čl. 86.)
(t. 19.-21.)
2.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa SRF-u utvrđena kao 12,5 % konačne ciljne razine – Područje primjene – Primjena tijekom početnog razdoblja
(Uredba br. 806/2014 Europskog parlamenta i Vijeća, čl. 70. st. 2. podst. 1. i 4.)
(t. 42.)
3.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa SRF-u utvrđena kao 12,5 % konačne ciljne razine – Doseg – Nepremašivanje te gornje granice od strane Jedinstvenog sanacijskog odbora (SRB) – Kriteriji za ocjenu – Dinamični pristup konačnoj ciljnoj razini
(Uredba br. 806/2014 Europskog parlamenta i Vijeća, čl. 69. st. 1. i čl. 70. st. 2. podst. 1. i 4.)
(t. 43.)
Izreka
1.
Odluka SRB/ES/2022/80 Jedinstvenog sanacijskog odbora (SRB) od 7. prosinca 2022. o izračunu ex ante doprinosa Jedinstvenom fondu za sanaciju (SRF) za 2020. poništava se u dijelu u kojem se odnosi na društvo Deutsche Kreditbank AG.
2.
Učinci Odluke SRB/ES/2022/80 u dijelu u kojem se ona odnosi na društvo Deutsche Kreditbank održavaju se na snazi sve dok SRB ne poduzme potrebne mjere kako bi postupio u skladu s ovim rješenjem, i to u razumnom roku koji ne može biti dulji od šest mjeseci računajući od dana pravomoćnosti ovog rješenja.
3.
SRB će, uz vlastite troškove, snositi i troškove društva Deutsche Kreditbank.
4.
Europska komisija snosit će vlastite troškove.